Яшчэ адзін момант, якому ў Ашмянскай школе-інтэрнаце ўдзяляецца першачарговая ўвага, — гэта стварэнне дамашняй абстаноўкі. Адзін з карпусоў інтэрната цалкам аддадзены дзецям для пражывання. Утульныя спальныя пакоі, гасціныя, кухні — усё, як у звычайных дамах. І пахне на кухні дамашняй, а не сталоўскай ежай. Праўда, гатуюць дзеці пад кіраўніцтвам дарослых, але паспытаць смак самастойнага жыцця яны таксама могуць. З гэтай мэтай у школе абсталявана кватэра, у якой па чарзе па некалькі чалавек пражываюць выхаванцы інтэрната.